stanford-oval/wikipedia huggingface dataset:
טיסה 702 של אתיופיאן איירליינס

| --- | --- |
ET-AMF, המטוס שהיה מעורב בתקרית, בנמל התעופה שארל דה גול בפריס
ET-AMF, המטוס שהיה מעורב בתקרית, בנמל התעופה שארל דה גול בפריס
 תאריך:  17 בפברואר 2014
 מיקום:  נחטף מעל סודאן, אולץ לנחות בז'נבה
 גורם:  חטיפת מטוס
 הרוגים:  0
 פצועים:  0
 נעדרים:  0
 ניצולים:  202
 המעורבים באסון

כלי טיס
 כלי טיס:  בואינג 767-300ER
 מספר זנב:  ET-AMF
 מוצא:  נמל התעופה הבינלאומי אדיס אבבה בולה, אתיופיה
 יעד:  נמל התעופה לאונרדו דה וינצי-פיומיצ'ינו, איטליה
 מפעיל:  אתיופיאן איירליינס
 נוסעים:  193
 אנשי צוות:  9
טיסה 702 של אתיופיאן איירליינס הייתה טיסה סדירה מנמל התעופה הבינלאומי אדיס אבבה בולה באדיס אבבה שבאתיופיה אל נמל התעופה מילאנו מלפנסה, דרך נמל התעופה לאונרדו דה וינצי-פיומיצ'ינו ברומא.
הטיסה המריאה מאדיס אבבה ב-17 בפברואר 2014, והמטוס, מדגם בואינג 767-300ER, נחטף בידי טייס המשנה בהיותו מעל שטחה של סודאן. בעת שהקברניט יצא לשירותים, נעל טייס המשנה את עצמו בתא הטייס, והמשיך להטיסו בגפו. המטוס אולץ לנחות בז'נבה, לאחר שאחד המנועים כבה בשל מחסור בדלק, ובסך הכל נותר דלק לכעשר דקות טיסה. הוא נעצר לאחר שיצא מתא הטייס באמצעות חבל ששלשל מחלון התא. החוטף ביקש להבטיח לעצמו מקלט מדיני והבטחה שלא יוסגר לאתיופיה. כל 202 הנוסעים ואנשי הצוות לא נפגעו בתקרית.
במרץ 2015, הואשם טייס המשנה בהיעדרו בבית המשפט העליון באדיס אבבה ונדון ל-19 שנים ו-6 חודשים בכלא.
The Heart Part 5

| --- | --- |

 סינגל שיווקי בביצוע קנדריק לאמאר
 מתוך האלבום Mr. Morale & the Big Steppers
 יצא לאור:  8 במאי 2022
 סוגה:  היפ הופ תודעתי ‏•‏‏ נשמה ‏•‏‏ ג'אז ראפ
 שפה:  אנגלית
 אורך:  5:32
 חברת תקליטים:  pgLang ‏•‏‏ טופ דואוג ‏•‏‏ אפטרמת' ‏•‏‏ אינטרסקופ
 כתיבה:  כותבים שונים
 הפקה:  ביץ' נויז
"The Heart Part 5" (בעברית: "הלב חלק 5") הוא שיר של הראפר האמריקאי קנדריק לאמאר. השיר יצא בהפתעה ב-8 במאי 2022, באמצעות חברות התקליטים pgLang, טופ דואוג אנטרטיינמנט, אפטרמת' אנטרטיינמנט ואינטרסקופ רקורדס, כסינגל שיווקי מתוך אלבום האולפן החמישי של לאמאר, Mr. Morale & the Big Steppers, בו נכלל כרצועת בונוס. זה החלק החמישי בסדרת השירים "The Heart", לאחר "The Heart Part 4" מ-2017, ושיר הסולו הראשון של לאמאר מזה ארבע שנים. השיר קיבל חמש מועמדויות בטקס פרסי גראמי ה-65, להקלטת השנה, שיר השנה, ביצוע הראפ הטוב ביותר, שיר הראפ הטוב ביותר והווידאו קליפ הטוב ביותר.
רקע

ב-20 באוגוסט 2021, קנדריק לאמאר חשף באמצעות פוסט בלוג באתר שלו כי הוא היה בתהליך של הפקת אלבום האולפן החמישי שלו, והאחרון תחת טופ דואוג אנטרטיינמנט. הוא שיתף את שם האלבום ותאריך צאתו ב-18 באפריל 2022. לאחר ההכרזה, אתרו עודכן עם דף בשם "The Heart" שכלל 399 תיקיות מחשב ריקות. חדשות המודיעות על צאתו של השיר הודלפו בטעות על ידי ספוטיפיי, שחשפו את השיר באמצעות תיאור הפלייליסט של לאמאר בפלטפורמה.
מילים והרכב

"The Heart Part 5" הוא שיר היפ הופ תודעתי בהשפעת מוזיקת נשמה וג'אז. לאמאר כתב את השיר לצד מפיקי השיר ג'וני קוסיץ', מאט שייפר וג'ייק קוסיץ' (הידועים תחת שם ההרכב ביץ' נויז). לאון וייר וארתור "טי-בוי" רוס קיבלו קרדיט כתיבה שלאחר המוות על האינטרפולציה של השיר "I Want You" בביצוע מרווין גיי משנת 1976.
מבחינה לירית, "The Heart Part 5" עוקב אחר הנושא של חלקיו הקודמים, ואלבום האולפן השלישי של למאר To Pimp a Butterfly משנת 2015, בכך שהוא מציע פרשנות חברתית על האקלים של התרבות האפרו-אמריקאית ואפליה ממוסדת. השיר גם מתעמק בנושאים אישיים של אמפתיה, מוות ודיכאון מנקודות מבט שונות.
וידאו קליפ

הווידאו קליפ לשיר בוים על ידי לאמאר ודייב פרי, ויצא לאור לצד השיר ב-8 במאי 2022. בקליפ, לאמאר מבצע את השיר על רקע אדום, תוך שהוא משתמש בטכנולוגיית דיפ-פייק כדי להפוך את עצמו לשש דמויות אפרו-אמריקאיות מודרניות: שחקן הכדורגל לשעבר והפושע המורשע או ג'יי סימפסון, הראפר קניה וסט, השחקנים ג'סי סמולט וויל סמית', שחקן הכדורסל לשעבר קובי בראיינט והראפר ניפסי האסל. הדיפ-פייקים נעשו על ידי אולפן Deep Voodoo של יוצרי סאות' פארק, טריי פארקר ומאט סטון.
הקליפ קיבל מועמדות לפרס גראמי לווידאו קליפ הטוב ביותר בטקס פרסי גראמי ה-65.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 25 |  |
|  אוסטרליה | מצעד הסינגלים האוסטרלי | 31 |  |
|  איסלנד | הפלייליסט | 27 |  |
|  אירלנד | מצעד הסינגלים האירי | 18 |  |
|  ארצות הברית | בילבורד הוט 100 | 15 |  |
|  ארצות הברית | מצעד שירי ה-R&B/היפ-הופ | 5 |  |
|  דרום אפריקה | אנטרטיינמנט מוניטורינג אפריקה | 1 |  |
|  הולנד | מצעד 40 הסינגלים ההולנדיים | 83 |  |
|  הממלכה המאוחדת | מצעד הסינגלים הבריטי | 24 |  |
|  ליטא | AGATA | 15 |  |
|  ניו זילנד | המצעד הניו זילנדי הרשמי | 15 |  |
|  פורטוגל | מצעד הסינגלים הפורטוגזי | 45 |  |
|  קנדה | קנדה הוט 100 | 18 |  |
|  שווייץ | המצעד השווייצרי | 50 |  |
ונוס מלוסל

ונוס מלוסל
ונוס מלוסל (Laussel) הוא השם שניתן לתבליט פרהיסטורי מסוג צלמיות ונוס שהתגלה בשנת 1911 במערת לוסל שבדרום מערב צרפת. התבליט מתאר דמות של אשה שופעת הנושאת בידה מעין קרן. גודלו של התבליט הוא כמטר וחצי ונמצאו עליו שאריות צבע אוכרה.
התבליט משויך לתרבות הגראווטית (Gravettian), של התקופה הפלאוליתית העליונה, כ-25,000 שנה לפני זמננו.
התבליט התגלה על ידי רופא פסיכיאטר בשם לפלן (Jean-Gaston Lalanne), במערת גיר באזור דורדון שבדרום מערב צרפת.
התבליט מוצג לציבור במוזאון להיסטוריה בבורדו שבצרפת (Musée d'Aquitaine).
ראו גם

ונוס ממורבני
Better than Revenge

| --- | --- |
 שיר בביצוע טיילור סוויפט
 מתוך האלבום Speak Now
 יצא לאור:  25 באוקטובר 2010
 תאריך הקלטה:  2009–2010
 סוגה:  קאנטרי רוק
 שפה:  אנגלית
 אורך:  3:37
 חברת תקליטים:  ביג משין
 כתיבה:  טיילור סוויפט
 הפקה:  סוויפט, נייתן צ'פמן
"Better than Revenge" (בעברית: "טוֹב יוֹתֵר מִנְּקָמָה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השלישי, Speak Now. השיר יצא לאור ב-25 באוקטובר 2010, ביחד עם שאר שירי האלבום, על ידי חברת התקליטים ביג משין רקורדס.
אף על פי שלא יצא כסינגל, הצליח השיר להגיע למקום ה-56 במצעד הבילבורד הוט 100.
רקע וכתיבה

השיר נכתב והולחן על ידי טיילור סוויפט לבדה והופק על ידה ועל ידי נייתן צ'פמן, בדומה לשאר שירי האלבום. בעקבות השורה "Come on, show me how much better you are", ניתן היה להבין כי השיר מדבר על קמילה בל, תוך שהשיר עצמו נכתב על ג'ו ג'ונאס, שנפרד מסוויפט באותה העת בה יצא השיר.
סוויפט אמרה בריאיון להגרדיאן כי "כתבתי את השיר בגיל 18; הגיל בו חושבים שמישהו יכול לקחת את בן הזוג שלך".
הצלחה מסחרית

במצעד הבילבורד הוט 100 הגיע השיר למקום ה-56 אף על פי שלא יצא כסינגל. במצעד של קנדה הוט 100, הצליח להיכנס למקום ה-73 והיה לאחד מהשירים היחידים באותה השנה שעשו זאת מבלי שיצאו כסינגלים שיווקיים או כסינגלים. שיר נוסף של סוויפט שהצליח לעשות זאת בסמוך לכך, הוא "Last Kiss".
כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-28.5 מיליון השמעות.
ביקורת

כלפי השיר הופנו ביקורות חיוביות, תוך שברולינג סטון הוא דורג במקום ה-153 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 88 |  |
| רולינג סטון | כל 206 השירים של טיילור סוויפט, לפי דירוג | 153 |  |
| BuzzFeed | 167 השירים הטובים ביותר של טיילור סוויפט, לפי דירוג | 156 |  |
| NME | השירים הטובים ביותר של טיילור סוויפט, לפי דירוג | 72 |  |
| Paste | 158 השירים הטובים ביותר של טיילור סוויפט, לפי דירוג | 138 |  |
| Vulture | 179 השירים הטובים ביותר של טיילור סוויפט, לפי דירוג | 176 |  |
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |   ‏‏‏  מצעדים ודירוגים (2010)>  |
| --- | --- | --- | --- |
|  ארצות הברית | בילבורד הוט 100 | 56 |  |
|  ארצות הברית | מצעד שירי הקאנטרי הדיגיטליים | 6 |  |
|  קנדה | קנדה הוט 100 | 73 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | זהב | 500,000 |
 מכירות + הזרמת מדיה בלבד
Better than Revenge (Taylor's Version)

| --- | --- |
 שיר בביצוע טיילור סוויפט
 מתוך האלבום Speak Now (Taylor's Version)
 יצא לאור:  7 ביולי 2023
 תאריך הקלטה:  2022–2023
 סוגה:  קאנטרי רוק
 שפה:  אנגלית
 אורך:  3:40
 חברת תקליטים:  ריפבליק
 כתיבה:  טיילור סוויפט
 הפקה:  טיילור סוויפט, כריסטופר רו
לאחר שחתמה על חוזה הקלטות חדש עם ריפבליק רקורדס החלה סוויפט להקליט מחדש את ששת אלבומי האולפן הראשונים שלה. ההחלטה באה בעקבות הסכסוכה עם מנהלה החדש של ביג משין רקורדס, סקוטר בראון, שרכש את זכויות המאסטרינג של יצירותיה. בהקלטות החדשות של אלבומיה הייתה לסוויפט בעלות מלאה על המאסטרינג.
"Better than Revenge (Taylor's Version)" (בעברית: "טוֹב יוֹתֵר מִנְּקָמָה (גרסתה של טיילור)") היא הקלטה חוזרת של "Better than Revenge". היא יצאה לאור על ידי סוויפט ב-7 ביולי 2023, באמצעות חברת התקליטים ריפבליק רקורדס, ביחד עם שאר שירי Speak Now (Taylor's Version), ההוצאה החוזרת של אלבומה משנת 2010.
Better than Revenge (Taylor's Version) > מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 25 |  |
|  אוסטרליה | מצעד הסינגלים האוסטרלי | 14 |  |
|  ארצות הברית | בילבורד הוט 100 | 28 |  |
|  ארצות הברית | מצעד שירי הקאנטרי | 10 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג הבריטי | 32 |  |
|  הפיליפינים | בילבורד הפיליפינים | 12 |  |
|  יוון | IFPI Greece | 42 |  |
|  ניו זילנד | המצעד הניו זילנדי הרשמי | 22 |  |
|  סינגפור | RIAS | 12 |  |
|  קנדה | קנדה הוט 100 | 29 |  |
Clean

| --- | --- |

 שיר בביצוע טיילור סוויפט
 מתוך האלבום 1989
 יצא לאור:  27 באוקטובר 2014
 תאריך הקלטה:  2013–2014
 סוגה:  בלדת פופ
 שפה:  אנגלית
 אורך:  4:30
 חברת תקליטים:  ביג משין
 כתיבה:  טיילור סוויפט, אימוג'ן היפ
 הפקה:  טיילור סוויפט, אימוג'ן היפ
"Clean" (בעברית: "נְקִיָּה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, 1989. השיר יצא לאור ב-27 באוקטובר 2014, על ידי חברת התקליטים ביג משין רקורדס, ביחד עם שאר שירי האלבום.
אף על פי שלא יצא כסינגל, הצליח השיר להגיע למקום ה-45 במצעד השירים הדיגיטליים הקנדיים.
רקע וכתיבה

השיר נכתב והופק על ידי טיילור סוויפט, ביחד עם אימוג'ן היפ. השיר תואר כבלדת פופ שמדברת על התגברות על מערכת יחסים ועל הקושי שבזה וסוויפט אמרה עליו שלדעתה להתגבר על מערכת יחסים דומה לגמילה מהתמכרות "זה לא הרגל אחד שאתה צריך להתגבר עליו, זה כל שלב בחיי היום-יום".
סוויפט והיפ הצהירו כי את השיר כתבו בפחות מיממה ובנוסף לכך, הופיעה איתו סוויפט במהלך סיבוב ההופעות הרביעי שלה "The 1989 World Tour".
הצלחה מסחרית

אף על פי שלא יצא כסינגל, זכה השיר להצלחה במצעד השירים הדיגיטליים של קנדה, כאשר הצליח להגיע בשיאו למקום ה-45 והיה לאחד מהשירים המצליחים ביותר באלבום במצעד. האודיו הרשמי של השיר הופץ כמה שנים לאחר צאתו של השיר עצמו, ב-21 בנובמבר 2018 והצליח לצבור למעלה מ-2.1 מיליון צפיות.
כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.
ביקורת

כלפי השיר הופנו ביקורות חיוביות, תוך שברולינג סטון הוא דורג במקום ה-18 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 31 |  |
| רולינג סטון | כל 206 השירים של טיילור סוויפט, לפי דירוג | 18 |  |
| BuzzFeed | 167 השירים הטובים ביותר של טיילור סוויפט, לפי דירוג | 5 |  |
| NME | השירים הטובים ביותר של טיילור סוויפט, לפי דירוג | 16 |  |
| Paste | 158 השירים הטובים ביותר של טיילור סוויפט, לפי דירוג | 10 |  |
| Uproxx | 50 השירים הטובים ביותר של טיילור סוויפט, מדורגים | 38 |  |
| Vulture | 179 השירים הטובים ביותר של טיילור סוויפט, לפי דירוג | 66 |  |
| Glamour | שירי טיילור סוויפט מדורגים, 10 השירים הטובים ביותר והגרועים ביותר | 6 |  |
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Clean" בוצע באצטדיון AT&T בארלינגטון, טקסס, ב-1 באפריל 2023. היא ביצעה את השיר בפעם השנייה בסיבוב ההופעות באצטדיון ג'איינטס במזרח רתרפורד, ניו ג'רזי, ב-28 במאי 2023 יחד עם השיר "Welcome to New York".
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  קנדה | קנדה הוט 100 | – |  |
|  קנדה | מצעד השירים הדיגיטליים | 45 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 27 באוקטובר 2014 | הורדה דיגיטלית | ביג משין |  |
Clean (Taylor's Version) > מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 25 |  |
|  עולמי | בילבורד גלובל ללא ארצות הברית | 47 |  |
|  ארצות הברית | בילבורד הוט 100 | 30 |  |
|  ארצות הברית | מצעד שירי הסטרימינג | 18 |  |
|  קנדה | קנדה הוט 100 | 28 |  |
שירי רחל (אלבום)

"שירי רחל" הוא אלבום האולפן השישי של הזמרת הישראלית חוה אלברשטיין. את האלבום הוציאה לאור בשנת 1968 חברת התקליטים CBS ישראל. האלבום יצא באותה השנה בה יצא האלבום מות הפרפר שזכה להצלחה מסחרית. את האלבום שירי רחל הקליטה אלברשטיין לצד הזמר והמלחין דני גרנות לכבוד מופע משותף שהעלו השניים והוקדש לשירי רחל המשוררת.
במסגרת האלבום, הקליטו אלברשטיין וגרנות שירים ידועים כדוגמת "רק על עצמי", "בגני נטעתיך", "עקרה", "אני" ו"זמר נוגה".
במקביל להוצאת האלבום, עלה בתחילת דצמבר 1968, מופע של שירי רחל, שהגיע במרץ 1969 ל-100 הופעות. המופע הועלה בתיאטרון צוותא, בהפקת מרים עציוני ובבימויה של עדנה שביט. ליקוט השירים וכתיבת הטקסט: אורי מילשטיין. השתתפו בו כזמרים, חוה אלברשטיין ודני גרנות. כשחקנים המקריאים את שירי ומכתבי רחל השתתפו דודו טופז (בהמשך הוחלף על ידי צדי צרפתי) וטוני זילברמן.
עיצוב עטיפת האלבום נעשה על ידי דן ריזינגר.

מילות כל השירים הם של רחל המשוררת.
רשימת רצועות

| שירי רחל> מס' | שירי רחל> שם | שירי רחל> לחן | שירי רחל> מבצע | שירי רחל> משך | שירי רחל>  | שירי רחל>  | שירי רחל>  | שירי רחל>  | שירי רחל>  |
| --- | --- | --- | --- | --- | --- | --- | --- | --- | --- |
| 1. | רק על עצמי  | אלברט פיאמנטה | חוה אלברשטיין ודני גרנות | 2:40 |  |  |  |  |  |
| 2. | הנה אקח  | דרורה חבקין | חוה אלברשטיין | 1:44 |  |  |  |  |  |
| 3. | בלא ניב  | דרורה חבקין | חוה אלברשטיין | 2:40 |  |  |  |  |  |
| 4. | אשתו  | דני גרנות | דני גרנות | 2:59 |  |  |  |  |  |
| 5. | בגני נטעתיך  | מוני אמריליו | חוה אלברשטיין | 2:44 |  |  |  |  |  |
| 6. | הן יצאנו בסך  | דני ליטני | חוה אלברשטיין ודני גרנות | 1:43 |  |  |  |  |  |
| 7. | יונתן  | מוני אמריליו | חוה אלברשטיין | 3:02 |  |  |  |  |  |
| 8. | עקרה  | דרורה חבקין | חוה אלברשטיין | 3:19 |  |  |  |  |  |
| 9. | ולו  | מישה סגל | חוה אלברשטיין ודני גרנות | 1:53 |  |  |  |  |  |
| 10. | אני  | דני ליטני | חוה אלברשטיין | 2:08 |  |  |  |  |  |
| 11. | זמר נוגה  | יוסי מוסטקי | דני גרנות | 2:33 |  |  |  |  |  |
| 12. | אשתו  | אלברט פיאמנטה | חוה אלברשטיין | 1:54 |  |  |  |  |  |
| 13. | כוחי הולך ודל  | אלכס כגן | חוה אלברשטיין | 2:46 |  |  |  |  |  |
| 14. | ליד החלון  | דרורה חבקין | חוה אלברשטיין | 2:15 |  |  |  |  |  |
| 15. | בלילה בא המבשר  | דני ליטני | חוה אלברשטיין | 2:33 |  |  |  |  |  |
| 16. | אל ארצי  | יהודה שרת | חוה אלברשטיין ודני גרנות | 2:23 |  |  |  |  |  |
| 17. | כנרת  | נעמי שמר | חוה אלברשטיין | 2:23 |  |  |  |  |  |
| 18. | מתי  | דרורה חבקין | חוה אלברשטיין | 2:11 |  |  |  |  |  |
| 19. | ספר שירי  | דני גרנות | דני גרנות | 2:08 |  |  |  |  |  |
| 20. | שי  | מוני אמריליו | חוה אלברשטיין ודני גרנות | 2:19 |  |  |  |  |  |
| משך כולל: | משך כולל: | משך כולל: | משך כולל: | 48:24 |  |  |  |  |  |
הערות שוליים

1 2 3   האלבום בשירי רחל, בשירות הזרמת המוזיקה "ספוטיפיי"
1 2   האלבום מות הפרפר, בשירות הזרמת המוזיקה "ספוטיפיי"
↑  יחיאל לימור, שזר: אני מודה לכם בשם כל עדת רחל, מעריב, 3 בדצמבר 1968
↑  אורי קיסרי, ההתייחדות עם המשוררת רחל, מעריב, 28 במרץ 1969
↑  מי? מה? מתי?, מעריב, 2 במאי 1969
| חוה אלברשטיין |
| --- | --- | --- |
| אלבומי אולפן | "האבן מיר א ניגונדל" • "שירי עם ביידיש" • "בשירים עבריים" • "צעצועיה של אסנת" • "מות הפרפר" • "שירי רחל" • "אנדנדינו" • "מארגאריטקעלעך" • "מירדף" • "משירי ארץ אהבתי" • "לאט, לאט, לאט..." • "חוה ועודד בארץ הקסמים" • "לו יהי" • "חוה אלברשטיין והפלטינה" • "כמו צמח בר" • "טיקיליטון" • "צוללת צברית" • "הלילה הוא שירים" • "קרוסלה" • "התבהרות" • "קרוסלה 2" • "קרסולה לחגים" • "מה קרה בארץ מי" • "אני הולכת אליי" • "חוה זינגט יידיש" • "שיר במתנה" • "קולות" • "שירו אחרי" • "נמל בית" • "מהגרים" • "עוד שירים ביידיש" • "הצורך במילה, הצורך בשתיקה" • "לונדון" • "האהבה מאלתרת" • The Man I Love • "מארגאריטקעלעך" • "דירה אחת" • "יונת האהבה" • The Well‏ • Foreign letters • "מוצאי חג" • "קוקוס" • "לעמעלע" • "שביל החלב – שירי ערש" • "טבע האדם" • "ברוך הבא" • "ילדת טבע" • "ואיך אצלך" • "סרנדה" • "בוא המורה" • "ערב אחר" |  |
| מיני-אלבומים | "התגלית החדשה בשירי נחום היימן" • "אין יידישע פאלקס-לידער" • "צעצועיה של אסנת" • "ירושלים של זהב" • "טוביה ושבע בנותיו" • "הבובה ימימה" |  |
| אלבומי אוסף | "להיטי זהב" • "משירי ארץ אהבתי – האוסף הראשון" • "החיטה צומחת שוב – האוסף השני" • "אדבר איתך" • Crazy Flower: A Collection‏ • Yiddish Songs • "תיכף אשוב" • "סיפור אינטימי" • "עץ הכוכבים" • "סיפור חיים – אנתולוגיית שירי משוררים" |  |
| אלבומי הופעה | "בתכנית יחיד – חלק א'" • "בתכנית יחיד – חלק ב'" • "חוה והגיטרה – הופעה חיה בצוותא" • "בהופעה חיה – מבחר שירים מתוך המופע "לונדון"" • "בהופעה" • "חוה שרה ושלומי מנגן – בהופעה (Live)" |  |
| מארזי תקליטורים | "האוסף" • "חוה אלברשטיין שרה לילדים" • "השנים הראשונות" |  |
| חוה אלברשטיין – סינגלים |
| --- | --- | --- |
| שנות ה-1960 | "בא אלי נער" |  |
| שנות ה-1970 | "מירדף" • "עץ הכוכבים" • "משירי ארץ אהבתי" • "שחמט" • "אליעזר בן-יהודה" • "שבע" |  |
שנות ה-1980: 
שנות ה-1990: 
שנות ה-2000: 
שנות ה-2010: 
שנות ה-2020: 
| סינגלים אחרים | "נחל התנינים" • "נשים רוקדות" • "ליידי גודייבה" • "הנביא" • "שיר לאוהבים הנבונים" • "לא ידע איש מי היא" • "נפט" • "אמא אל תהיי עצובה" • "לו ידעת" • "ספינתנו" • "תרגיל בהתעוררות" • "אין לך זכות חנינה בעולם" |  |
| שירים | "רבנו תם" • "מקהלה עליזה" • "פרח הלילך" • "כנרת" • "פנס בודד" • "פרחי זהב" • "מה שיש לי לומר לך" • "ירושלים של זהב" • "מות הפרפר" • "חיוכים" • "כפל" • "בשביל אל הבריכות" • "רק על עצמי" • "בגני נטעתיך" • "עקרה" • "אני" • "זמר נוגה" • "אל ארצי" • "מתי" • "ספר שירי" • "שי" • "הבובה ימימה" • "ילדי איננו ילד עוד" • "אישה באבטיח" |  |
| --- | --- |
בקרת זהויות :  MusicBrainz release group: d9e15d9d-1329-4409-af97-7ae5d596e3f8
שחר אבקשך

שַׁחַר אֲבַקֶּשְׁךָ הוא פיוט שחיבר הפייטן רבי שלמה אבן גבירול. הפיוט חובר כאחד מפיוטי הרשות לנשמת כל חי ביום הכפורים, אך מושר בקרב קהילות רבות במועדים שונים. כך למשל, בקרב קהילות גאורגיה נהגו לשוררו בשחרית של חג הפסח, לאחר חזרת העמידה.
מבנה הפיוט ותוכנו

הפיוט מכיל ארבעה בתים קצרים, הנאמרים בתפילת שחרית קודם לתפילת "נשמת כל חי". פיוטים דומים חוברו על ידי אבן-גבירול כרשויות לתפילת נשמת, והם מקבילים ל"שחר אבקשך" מבחינה סגנונית ותוכנית, בהם, "שפל רוח" ו"שחרתי בכל שחרי ונפשי".
בבית הראשון קיימת פנייה לקב"ה ומוזכר הזמן בו נאמר הפיוט, "שחר אבקשך". בבית השני מודגש הפער בין האדם לבוראו והרגשות העזים שחש הדובר בעקבות זה, "אעמוד ואבהל". בבית השלישי שואל הדובר באופו רטורי מה יוכל לעשות במסגרת כוחותיו הגופניים המוגבלים. את התשובה הוא מוצא בבית הרביעי, בו הוא מבין כי כל עוד קיימת בו "נשמת אלוה" יוכל להתקרב לאל באמצעות "זמרת אנוש". המילים האחרונות בפיוט קושרות אותו לתפילת "נשמת" עבורה חובר.
בשנות האלפיים זכה הפיוט ללחן עכשווי בידי הרב יהושע אנגלמן.
אמצעים אמנותיים

הפיוט בכתובת ברחוב אבן גבירול בשכונת רחביה בירושלים.אקרוסטיכון - האותיות הראשונות בארבעת הבתים מרכיבות את שמו הפרטי של המחבר, שלמה.
שיבוץ - בפיוט משובצים מילים וביטויים מספר תהילים ומהפיוט נשמת כל חי.
מצלול - שני הצלילים הדומיננטיים בפיוט הם "בי" ו"ך" המדגישים את הניגוד בין גדולת האל ("ך") לאפסיות האדם ("בי").
תפארת הפתיחה - חריזה בבית הראשון בין הדלת לסוגר, והצגת הנושא המרכזי של הפיוט, רצונו של הדובר להתקרב לאלוהיו, על ידי תפילה מבוקר עד ערב.
לקריאה נוספת

דב ירדן, שירי הקדש לרבי שלמה אבן גבירול כרך א, עמ' 79.
הערות שוליים

↑  דב ירדן, שירי הקדש לרבי שלמה אבן גבירול כרך א, עמ' 79.
| --- | --- |
בקרת זהויות :  MusicBrainz work: e9f1d2c6-e519-4f80-abb4-17c351de7649
משה דואק

| --- | --- |

משה דואק בתשדיר בחירות של מפלגת תרשיש  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1931 חלב, סוריה 
 פטירה:  29 באפריל 2003 (בגיל 72 בערך) 
 מדינה:  ישראל 
 
משה דואק לאחר מעצרו בידי המשטרה, 6 בנובמבר 1957
משה דואק (או דוויק; תרצ"ג, 1933 – כ"ו בניסן תשס"ג, 29 באפריל 2003) היה אזרח ישראלי שהשליך ב-29 באוקטובר 1957 רימון יד בכנסת. לאחר מכן התמודד בבחירות לכנסת ה-12 במפלגת "תרשיש" שלא עברה את אחוז החסימה.
ראו גם

השלכת הרימון בכנסת
הערות שוליים

↑  המתנקש סילק חשבון עם הסוכנות, הצופה, 30 באוקטובר 1957
↑  תביעת פיצויים מהסוכנות היהודית, זמנים, 14 באוקטובר 1953
↑  נדחה ערעורו של חניך ע.נ. שתבע פיצויים, שערים, 1 באוגוסט 1955
↑  נדחה ערעורו של חניך ע.נ. שתבע פיצויים, זמנים, 1 באוגוסט 1955
↑  נוסע מתגנב נתפס במטוס בלוד, מעריב, 29 בנובמבר 1955
↑  נתפס צעיר שהסתתר במטוס אל על, חרות, 30 בנובמבר 1955
↑  שריפה גדולה פרצה בצריפי ביה"ה "בילינסון", על המשמר, 24 במאי 1956
1 2  שני רימוני יד נתגלו בקרבת בית המתנקש, הצופה, 31 באוקטובר 1957
↑  דואק איים על נשיא בית המשפט העליון, קול העם, 31 באוקטובר 1957
↑  יצחק דיש, מתנקש שנתפס הטיל רימון לאולם הכנסת, חרות, 30 באוקטובר 1957
↑  ניסים משעל, ישראל 70 – להיות ישראלי, עמוד 75, ידיעות אחרונות
↑  דואק: יש לי חשבונות עם הסוכנות ועלית הנוער, שערים, 14 בנובמבר 1957
↑  דוויק למאסר 15 שנה בעוון זריקת רימון בכנסת, דבר, 8 באוגוסט 1958
↑  משה דוויק מבקש משפט חוזר, דבר, 12 בנובמבר 1959
↑  נדחתה בקשת דואק, דבר, 21 בנובמבר 1963
↑  נדחתה דרישת חנינה של זורק הרימון לכנסת, דבר, 5 בינואר 1967
↑  השב"כ מקבל את האחריות על אבטחת אישים 1958, באתר שירות הביטחון הכללי
↑  עדות המפקיד ד"ר ברוך פלח, 9.11.2024, להיסטוריון ד"ר ניר מן.
Whiplash (שיר)

"Whiplash" הוא שיר של להקת הת'ראש מטאל האמריקאית מטאליקה, אשר מהווה לסינגל הבכורה שלה והראשון מתוך אלבום הבכורה שהוציאה לאור בשנת 1983, Kill 'Em All. בצדו השני של הסינגל נכללות שתי רצועות ("Seek & Destroy" ו-"Phantom Lord") שהוקלטו באולפן, ואליהן התווספו בעריכה קולות רקע של קהל.
בשנת 2004 הקליטה להקת ההבי מטאל האמריקאית מוטורהד גרסת כיסוי לשיר שהופיע באלבום גרסאות הכיסוי Metallic Attack: The Ultimate Tribute. גרסה זו זכתה בפרס גראמי לביצוע המטאל הטוב ביותר לשנת 2005.
רשימת השמעה > גרסת תקליט

| צד א'> מס' | צד א'> שם | צד א'> כותב(ים) | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Jump in the Fire  | ג'יימס הטפילד, לארס אולריך, דייב מאסטיין | 4:38 |  |  |  |  |  |  |
| 2. | Whiplash (רמיקס מיוחד של נקברייס)   | הטפילד, אולריך | 4:10 |  |  |  |  |  |  |
| צד ב'> מס' | צד ב'> שם | צד ב'> כותב(ים) | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | Seek & Destroy ("הופעה חיה")   | הטפילד, אולריך | 7:02 |  |  |  |  |  |  |
| 2. | Phantom Lord ("הופעה חיה")   | הטפילד, אולריך, מאסטיין | 4:53 |  |  |  |  |  |  |
| משך כולל: | משך כולל: | משך כולל: | 20:43 |  |  |  |  |  |  |
רשימת השמעה > גרסאות קסטה ותקליטור

| מס' | שם | כותב(ים) | משך |
| --- | --- | --- | --- |
| 1. | Jump in the Fire  | הטפילד, אולריך, דייב מאסטיין | 4:38 |
| 2. | (Anesthesia) – Pulling Teeth  | קליף ברטון | 4:15 |
| 3. | Whiplash (רמיקס מיוחד של נקברייס)   | הטפילד, אולריך | 4:24 |
| 4. | Seek & Destroy ("הופעה חיה")   | הטפילד, אולריך | 7:04 |
| 5. | Phantom Lord ("הופעה חיה")   | הטפילד, אולריך, מאסטיין | 4:52 |
| משך כולל: | משך כולל: | משך כולל: | 24:58 |
משתתפים

ג'יימס הטפילד - זמרה, גיטרת קצב
קירק האמט - גיטרה מובילה
לארס אולריך - תופים
קליף ברטון - בס
לוטם זינו

לוטם זינו (נולד ב-16 במרץ 1992 בבאר שבע שבישראל) הוא כדורגלן עבר ישראלי ששיחק בעמדת הקשר.